Diari Oficial de la Generalitat Valenciana


Sumari del DOGV 6011, del 12-05-2009 (2009/4988)

RESOLUCIÓ de 28 d'abril de 2009, del vicepresident primer, conseller de Presidència, per la qual s'aprova la bandera de l'Ajuntament de Benisuera.
--------------------------------------------------------------------------------------------------------------------------------------------------

### Dades del document

Número de DOGV
:   6011

Data del DOGV
:   12-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/4988


Data del document
:   28-04-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Benissuera
    * municipi
    * bandera
    * administració local

RESOLUCIÓ de 28 d'abril de 2009, del vicepresident primer, conseller de Presidència, per la qual s'aprova la bandera de l'Ajuntament de Benisuera. [2009/4988]  
L'Ajuntament de Benisuera ha estimat convenient adoptar bandera perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, amb la memòria i l'estudi vexil·lològic previs.  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica va emetre dictamen favorable.  
Per estos motius, i fent ús de les facultats que em conferix la legislació abans citada, resolc:  
Aprovar la bandera adoptada per l'Ajuntament de Benisuera que quedarà organitzada de la següent manera:  
«Bandera de proporcions 2:3. Quarterada horitzontal. Quatre faixes, la primera i la quarta roges, equivalents, respectivament, a cinc desenes parts o la meitat de l'amplada total de la bandera i a tres desenes parts; la segona blava, equivalent a una desena part; la tercera blanca, equivalent a una desena part. Al mig, un castell del seu color amb tres torres, maçonat i aclarit de sable».  
Contra esta resolució, que posa fi a la via administrativa, les persones interessades podran interposar, potestativament, un recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Comunitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Comunitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que les persones interessades utilitzen qualsevol altra via que consideren oportuna.  
València, 28 d'abril de 2009.- El vicepresident primer, conseller de Presidència: Vicente Rambla Momplet.